CELEX: 31976R0250
Language: el
Date: 1976-02-04 00:00:00
Title: Κανονισμός (ΕΟΚ) αριθ. 250/76 τής Επιτροπής τής 4ης Φεβρουαρίου 1976 περί τροποποιήσεως τού κανονισμού (ΕΟΚ) αριθ. 1107/68 «περί τών λεπτομερειών εφαρμογής τών παρεμβάσεων στήν αγορά τών τυρών Grana Padano καί Parmigiano Reggiano»

Avis juridique important

|

31976R0250

Κανονισμός (ΕΟΚ) αριθ. 250/76 τής Επιτροπής τής 4ης Φεβρουαρίου 1976 περί τροποποιήσεως τού κανονισμού (ΕΟΚ) αριθ. 1107/68 «περί τών λεπτομερειών εφαρμογής τών παρεμβάσεων στήν αγορά τών τυρών Grana Padano καί Parmigiano Reggiano»  

Επίσημη Εφημερίδα αριθ. L 030 της 05/02/1976 σ. 0011 - 0011 Ελληνική ειδική έκδοση: Κεφάλαιο 03 τόμος 14 σ. 0157  Ισπανική ειδική έκδοση: Κεφάλαιο 03 τόμος 9 σ. 0229  Πορτογαλική ειδική έκδοση : Κεφάλαιο 03 τόμος 9 σ. 0229 

++++ΚΑΝΟΝΙΣΜΟΣ ( ΕΟΚ ) αριθ . 250/76 ΤHΣ ΕΠΙΤΡΟΠΗΣ  της 4ης Φεβρουαρίου 1976  περί τροποποιήσεως του κανονισμού ( ΕΟΚ ) αριθ . 1107/68 " περί των λεπτομερειών εφαρμογής των παρεμβάσεων στην αγορά των τυρών Grana Padano και Parmigiano Reggiano "  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 804/68 του Συμβουλίου , της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 740/75 ( 2 ) , και ιδίως το άρθρο 8 παράγραφος 5 ,  Εκτιμώντας :  ότι οι προθεσμίες πληρωμής και παραλαβής του τυρού που πωλείται από τον οργανισμό παρεμβάσεως , οι οποίες έχουν καθορισθεί από τον κανονισμό ( ΕΟΚ ) αριθ . 1107/68 της Επιτροπής της 27ης Ιουλίου 1968 περί των λεπτομερειών εφαρμογής των παρεμβάσεων στην αγορά των τυρών Grana Padano και Parmigiano Reggiano ( 3 ) , όπως τροποποιήθηκε τελευταία από τον κανονισμό ( ΕΟΚ ) αριθ . 1093/75 ( 4 ) , αποδείχθηκαν κατά τις δημοπρασίες που οργανώνονται επί του παρόντος πολύ σύντομες και απειλούν την καλή εκτέλεση στην πράξη της ρευστοποιήσεως των αποθεμάτων αυτών των τυρών  ότι πρέπει , ως εκ τούτου , να προβλεφθούν μακρύτερες προθεσμίες   ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Το κείμενο του κανονισμού ( ΕΟΚ ) αριθ . 1107/68 τροποποιείται ως εξής :  1 . Στο άρθρο 13 παράγραφος 1 , το κείμενο του δεύτερου εδαφίου αντικαθίσταται από το ακόλουθο κείμενο :  " Εντός της προθεσμίας 20 ημερών από την ημέρα λήψεως της πληροφορίας , ο προς  ον η κατακύρωση καταβάλλει στον ενδιαφερόμενο οργανισμό παρεμβάσεως το ποσό που αντιστοιχεί στην προσφορά του , η οποία , ενδεχομένως , λαμβάνεται υπόψη μερικώς . "  2 . Το κείμενο του άρθρου 14 αντικαθίσταται από το ακόλουθο κείμενο :  " 1 . Οταν καταβάλλεται το ποσό που αναφέρεται στο άρθρο 13 παράγραφος 1 δεύτερο εδάφιο , ο οργανισμός παρεμβάσεως παραδίδει ένα δελτίο παραλαβής στο οποίο εμφαίνεται ο αριθμός της παρτίδος που χορηγήθηκε με την κατακύρωση , η αποθήκη στην οποία είναι αποθηκευμένη και η οριακή ημερομηνία της παραλαβής των τυρών .  2 . Ο προς ον η κατακύρωση παραλαμβάνει τους τυρούς εντός των 30 ημερών που ακολουθούν μετά την πληροφορία που προβλέπεται στο άρθρο 13 παράγραφος 1 . "  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .  Εγινε στις Βρυξέλλες , στις 4 Φεβρουαρίου 1976 .  Για την Επιτροπή  P . J . LARDINOIS  Μέλος της Επιτροπής  ( 1 ) ΕΕ αριθ . Ν 148 της 28 . 6 . 1968 , σ . 13 .  ( 2 ) ΕΕ αριθ . Ν 74 της 22 . 3 . 1975 , σ . 1 .  ( 3 ) ΕΕ αριθ . Ν 184 της 29 . 7 . 1968 , σ . 29 .  ( 4 ) ΕΕ αριθ . Ν 109 της 29 . 4 . 1975 , σ . 5 .